Mahu anak Sarawak raih kejayaan kejohanan golf
MIRI: Timbalan Pelancongan Datuk Sebastian Ting Chiew Yew sangat teruja dan tidak sabar untuk melihat keputusan terutamanya anak-anak Sarawak yang akan beraksi dalam Kejohanan Golf Remaja Antarabangsa Sarawak Ke-22 Piala Perdana Sarawak 2022. “Saya sangat teruja dan tidak sabar untuk melihat keputusan terutamanya anak-anak Sarawak kita dalam kejohanan ini,” kata Datuk Sebastian Ting Chiew Yew yang mewakili Premier Sarawak Datuk Patinggi Tan Sri Abang Johari Tun Openg pada Makan Malam Kejohanan Golf Remaja Antarabangsa Sarawak Ke-22 Piala Perdana Sarawak 2022 di Hotel Imperial Palace di sini pada Isnin. “Saya tahu kita akan mengadakan acara tiga hari yang sangat kompetitif tahun ini. Seperti sedia maklum, kebanyakan peserta di sini adalah pemain terbaik dari setiap negara yang mana mereka adalah pemain terpilih,” katanya. Sebanyak lapan negara seperti India, Pakistan, Thailand, Vietnam, Chinese Taipei, Filipina, Indonesia, Singapura, Brunei termasuk Malaysia menyertai kejohanan itu. Beliau turut mengucapkan tahniah kepada jawatankuasa penganjur yang diketuai Presiden Persatuan Golf Sarawak Hoan Kee Hock kerana berjaya menganjurkan kejohanan berprestij ini selepas beberapa tahun berehat akibat pandemik Covid-19. 
See author's posts
